கேள்வி: உண்மையில், என் அன்பே, நான் சிறிது கூட கவலைப்படப் போவதில்லை பற்றி விளக்கவும்.
பதில்: "உண்மையில், என் அன்பே, நான் சிறிது கூட கவலைப்படப் போவதில்லை" () என்பது 1939ஆம் ஆண்டு வெளி வந்த ஆலிவுட் திரைப்படமான ''கான் வித் த விண்ட் (திரைப்படம்)'' திரைப்படத்தில் வரும் ஒரு வசனம் ஆகும். இத்திரைப்படத்தில் கிளார்க் கேபிள் மற்றும் விவியன் லீ ஆகியோர் நடித்திருந்தனர். இவ்வசனத்தை ரெட் பட்லர் கதாபாத்திரமானது (கேபிள்) தனது கடைசி வார்த்தைகளாக இசுகார்லெட் ஓ'ஆராவின் கதாபாத்திரத்திடம் (லீ) கூறுகிறது. இசுகார்லெட் ஓ'ஆரா அழுதவாறே "நான் எங்கு செல்வது? என்ன செய்வது?" என்று கேட்கிறாள். ரெட் பட்லரின் மனதை மாற்றலாம் என்று நம்புகிறாள். மார்கரெட் மிச்சலின் 1936ஆம் ஆண்டுப் புதினமான ''கான் வித் த விண்ட்டிலிருந்து'' இந்த வசனமானது சற்றே மாறுபட்டு இருந்தது. அப்புதினத்தில் "என் அன்பே, நான் சிறிது கூட கவலைப்பட போவதில்லை" என்ற வசனம் இருந்தது. இசுகார்லெட் மற்றும் தங்களது அமைதியற்ற உறவை இறுதியாக ரெட் பட்லர் கைவிட்டு விட்டார் என்று இவ்வசனம் விளக்குகிறது. ஒரு தசாப்தத்திற்கும் மேலாகப் பலனின்றி அவளைக் காதலிக்க வைக்க முயன்றதற்குப் பிறகு, அவள் இறுதியாக அவனை உண்மையாக விரும்புவதை ஒப்புக் கொண்டதற்குப் பிறகும் கூட ரெட் பட்லர் இதற்கு மேல் அவளுக்கு என்ன நடந்தாலும் அது தனக்குத் தேவையில்லை என்று இவ்வாறாகக் குறிப்பிடுகிறார்.